CELEX: 62015FN0074
Language: fi
Date: 2015-05-11 00:00:00
Title: Asia F-74/15: Kanne 11.5.2015 – ZZ v. komissio

24.8.2015   
            
            
               FI
            
            
               Euroopan unionin virallinen lehti
            
            
               C 279/55
            
         Kanne 11.5.2015 – ZZ v. komissio
   (Asia F-74/15)
   (2015/C 279/71)
   Oikeudenkäyntikieli: italia
   
      Asianosaiset
   
   
      Kantaja: ZZ (edustaja: asianajaja M. Velardo)
   
      Vastaaja: Euroopan komissio
   
      Oikeusriidan kohde ja kuvaus
   
   Sellaisen päätöksen kumoaminen, jossa myönnettiin ainoastaan 20 prosentin korotus yhteisöjen virkamiesten tapaturma- ja ammattitautivakuutuksesta annettujen yhteisten määräysten 14 artiklan mukaisesti pysyvästä täydestä työkyvyttömyydestä maksettavan korvauksen määrälle ja kantajalle aiheutuneen henkisen kärsimyksen korvaaminen ja komission velvoittaminen maksamaan viivästyskorot
   
      Vaatimukset
   
   
               —
            
            
               kumotaan 26.6.2014 tehty päätös, jolla komissio myönsi 20 prosentin korotuksen Euroopan yhteisöjen virkamiesten tapaturma- ja ammattitautivakuutuksesta annettujen yhteisten määräysten, sellaisena kuin niitä sovellettiin 31.12.2006 asti, 14 artiklassa tarkoitettuun korvaukseen sillä perusteella, että 8.1.2014 annetussa lääketieteellisen lautakunnan lausunnossa oli vakavia virheellisyyksiä, koska siinä ei ollut hyväksytty kokonaan kantajan vaatimuksia ja kantajalle oli vahvistettu ainoastaan 20 prosentin korvaus yhteisten määräysten 14 artiklan nojalla sydän- ja hengityselintoimintoja koskevien vaivojen takia ottamatta huomioon psyykkisiä häiriöitä ja vasemman kylkiasennon huonontumisesta johtuvaa unen häiriytymistä
            
         
               —
            
            
               velvoitetaan komissio maksamaan oikeuden ja kohtuuden mukaan arvioituna vahingonkorvauksena 50  000 euroa kantajalle aiheutuneesta henkisestä kärsimyksestä, joka liittyy myönnetyn korvauksen maksamisen viivästymiseen
            
         
               —
            
            
               velvoitetaan komissio maksamaan 98  372,51 eurolle viivästyskorkoa komission itsensä laskettavaksi tulevan määrän siltä ajanjaksolta, joka alkaa pahenemista koskevan hakemuksen jättämisestä laskettavan kuuden kuukauden määräajan umpeutumisesta ja päättyy määrän tosiasiallisena maksamispäivänä, siten, että viivästyskoron määrä määräytyy Euroopan keskuspankin tärkeimpien rahoitustoimien osalta vahvistaman ja kyseisenä ajanjaksona sovellettavan korkokannan, johon lisätään kaksi prosenttiyksikköä, perusteella
            
         
               —
            
            
               velvoitetaan komissio maksamaan tämän oikeudenkäynnin lopussa arvioitavalle määrälle viivästyskorkoa komission itsensä laskettavaksi tulevan määrän tuomion antamispäiväpäivästä alkaen maksun tosiasialliseen maksamispäivään siten, että viivästyskoron määrä määräytyy Euroopan keskuspankin tärkeimpien rahoitustoimien osalta vahvistaman ja kyseisenä ajanjaksona sovellettavan korkokannan, johon lisätään kaksi prosenttiyksikköä, perusteella
            
         
               —
            
            
               joka tapauksessa velvoitetaan komissio korvaamaan oikeudenkäyntikulut.